《和邻女搔绵吟》
宋代·赵希逢

门外数声风动竹，知是客来矩舆辐。
嫣然一笑为谁开，眼前喜见人如玉。
奚奴侧背□锦囊，共看娇容理蟹筐。
可堪清晓正凝霜，冰箸入手生寒芒。
袜尘微动缫车索，三尺龙孙横左握。
初方一缕惭如纶，衮衮不断巧绵络。
沿淮土旷人更稀，未冬寒风已透帏。
闲田不种木棉树，卒岁可怜无褐衣。
岭南弥望无处着，堪与梨云同寞寞。
收来比屋机杼鸣，谁复号寒叹落魄。

作者简介：赵希逢（生卒年不详）一作希蓬，宋宗室，太祖四子秦王德芳八世孙。理宗淳祐间，以从事郎为汀州司理。与华岳诗词酬唱往来，有《华赵二先生南征录》今不传。词见《诗渊》第二十五册。